Ալեքսանդր Սյորլոտ

Ալեքսանդր Սյորլոտ (նորվ.՝ Alexander Sørloth, դեկտեմբերի 5, 1995(1995-12-05), Տրոնհեյմ, Նորվեգիա), նորվեգացի պրոֆեսիոնալ ֆուտբոլիստ։ Ներկայումս Քրիսթալ Փելասից վարձավճարով հանդես է գալիս Տրաբզոնսպորի և Նորվեգիայի ազգային հավաքականի կազմում։ Խաղում է հարձակվողի դիրքում։


== Ակումբային կարիերա ==


=== Ռուսենբորգ ===
Սյորլոտը Ռուսենբորգի ակադեմիայի սան է։ Իր առաջին պրոֆեսիոնալ պայմանագիրը կնքել է 2013 թվականի հուլիսին։ Իր պրոֆեսիոնալ դեբյուտը նշեց 2013 թվականի հուլիսի 11-ին՝ Կրուսեյդերսի դեմ խաղում։ Իր դեբյուտը Նորվեգիայի առաջնությունում նշեց 2014 թվականի հուլիսի 20-ին՝ Սոգնդալի դեմ խաղում։
2015 թվականին Սյորլոտը վարձավճարով տեղափոխվեց Բուդյո/Գլիմտ։ Իր դեբյուտը նշեց 2015 թվականի ապրիլի 6-ին՝ Սանեֆյորդի դեմ խաղում։ Իր առաջին պրոֆեսիոնալ գոլը խփեց 2015 թվականի հունիսի 4-ին՝ Տրոմսդալենի դեմ խաղում։ 2015 թվականի օգոստոսի 9-ին՝ Ստարտի դեմ խաղում նորվեգացին պոկեր ձևակերպեց՝ օգնելով իր թիմին հաղթել 5-1 հաշվով։ Բուդյո/Գլիմտի կազմում Սյորլոտը անցկացրեց 32 հանդիպում բոլոր մրցաշարերում՝ դառնալով 14 գոլի և 6 գոլային փոխանցման հեղինակ։


=== Գրոնինգեն ===
2015 թվականի նոյեմբերի 6-ին հայտնի դարձավ, որ մրցաշրջանի վերջում Սյորլոտը կմիանա Գրոնինգենին 750․000 եվրոյի դիմաց։ Նա կնքեց 4․5 տարվա պայմանագիր։ Իր դեբյուտը նշեց 2016 թվականի հունվարի 17-ին՝ Ուտրեխտի դեմ խաղում, որտեղ նա դարձավ գոլի հեղինակ։ Գրոնինգենի կազմում Սյորլոտը անցկացրեց 2 մրցաշրջան՝ մասնակցելով 42 խաղի և դառնալով 6 գոլի հեղինակ։


=== Միդտյուլան ===
2017 թվականի հունիսի 1-ին Սյորլոտը 4 տարվա պայմանագիր կնքեց Միդտյուլանի հետ։ Իր դեբյուտը նշեց 2017 թվականի հունիսի 29-ին՝ Դերի Սիթիի դեմ խաղում։ Իր առաջին գոլը խփեց 2017 թվականի հուլիսի 20-ին՝ Ֆերենցվարոշի դեմ խաղում։ Միդտյուլանի կազմում Սյորլոտը անցկացրեց 26 հանդիպում՝ դառնալով 15 գոլի և 9 գոլային փոխանցման հեղինակ։


=== Քրիսթալ Փելաս ===
2018 թվականի հունվարի 31-ին Սյորլոտը 9 միլիոն ֆունտ ստերլինգի դիմաց տեղափոխվեց Քրիսթալ Փելաս։ Իր դեբյուտը նշեց փետրվարի 10-ին՝ թիմի մեկնարկային կազմում խաղադաշտ դուրս գալով Էվերթոնի դեմ խաղում։ Իր առաջին գոլը խփեց օգոստոսի 28-ին՝ Անգլիայի լիգայի գավաթի Սուոնսի Սիթիի խաղում՝ այս խաղում 1-0 հաշվով հաղթանակ պարգևելով իր թիմին։
2019 թվականի հունվարի 8-ին Սյորլոտը մինչև մրցաշրջանի ավարտը վարձավճարով միացավ Գենտին։ Իր դեբյուտը Բելգիայի առաջնությունում նշեց հունվարի 20-ին՝ Անդերլեխտի դեմ խաղում՝ այս խաղում դառնալով գոլի հեղինակ։ Փետրվարի 22-ին նորվեգացին գոլ խփեց Ստանդարտ Լյեժի դեմ խաղում։ Մայիսի 1-ին Սյորլոտը թիմի մեկնարկային կազմում խաղադաշտ դուրս եկավ Բելգիայի գավաթի Մեխելենի դեմ խաղում, սակայն Գենտը պարտվեց 2-1 հաշվով։ Մայիսի 16-ին նա գոլ խփեց Անտվերպենի դեմ հանդիպման վերջին րոպեին՝ 2-1 հաշվով հաղթանակ պարգևելով իր թիմին։ Գենտի կազմում Սյորլոտը անցկացրեց 22 հանդիպում՝ դառնալով 5 գոլի և 3 գոլային փոխանցման հեղինակ։
2019 թվականի օգոստոսի 4-ին Սյորլոտը 1 տարվա վարձավճարով տեղափոխվեց Տրաբզոնսպոր։ Իր դեբյուտը ակումբի կազմում նշեց օգոստոսի 8-ին՝ Եվրոպայի Լիգայի որակավորման երրորդ փուլի Սպարտա Պրահայի դեմ խաղում և գոլի հեղինակ դառնալով այս հանդիպման 89-րդ րոպեին։ Առաջին հանդիպումը Թուրքիայի առաջնությունում անցկացրեց օգոստոսի 18-ին՝ Կասիմփաշայի դեմ խաղում և այս խաղում դառնալով գոլի հեղինակ։ Հոկտեմբերի 6-ին՝ Ռիզեսպորի դեմ խաղում Սյորլոտը դարձավ գոլի և գոլային փոխանցման հեղինակ՝ օգնելով իր թիմին հաղթել 2-1 հաշվով։ Հոկտեմբերի 28-ին նա գոլ խփեց Իստանբուլ Բաշակշեհիրի դեմ խաղի վերջին րոպեին՝ փրկելով իր թիմին պարտությունից։


== Միջազգային կարիերա ==
Սյորլոտը ներկայացրել է Նորվեգիան բոլոր տարիքային երիտասարդական հավաքականներում։ Իր դեբյուտը Նորվեգիայի ազգային հավաքականում նշեց 2016 թվականի մայիսի 29-ին՝ Պորտուգալիայի դեմ խաղում։ Իր առաջին գոլը ազգային հավաքականի կազմում խփեց 2016 թվականի հունիսի 1-ին՝ Իսլանդիայի դեմ խաղում։ 2018 թվականի հունիսի 2-ին Սյորլոտը գոլի հեղինակ դարձավ Իսլանդիայի դեմ հանդիպման 86-րդ րոպեին՝ 3-2 հաշվով հաղթանակ պարգևելով իր թիմին։ 2019 թվականի հոկտեմբերի 15-ին նա գոլ խփեց Ռումինիայի դեմ հանդիպման վերջին րոպեին՝ փրկելով Նորվեգիային պարտությունից։ Նոյեմբերի 15-ին Սյորլոտը դուբլ ձևակերպեց Ֆարերյան կղզիների դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի դեկտեմբերի 20-ի դրությամբ


=== Միջազգային կարիերա ===
2019 թվականի դեկտեմբերի 20-ի դրությամբ


=== Միջազգային գոլեր ===


== Ծանոթագրություններ ==


== Արտաքին հղումներ ==
Սյորլոտի պաշտոնական Տվիտերի էջը
Սյորլոտի պաշտոնական Ինստագրամի էջը
Սյորլոտը transfermarkt-ում
Սյորլոտը soccerbase.com-ում
Սյորլոտը WhoScored.com կայքում
Սյորլոտը Քրիսթալ Փելասի պաշտոնական կայքում Archived 2019-10-09 at the Wayback Machine.
Սյորլոտը Պրեմիեր Լիգայի պաշտոնական կայքում
Սյորլոտը ՈՒԵՖԱ-ի պաշտոնական կայքում